
+ O pomenim în această perioadă pe cea mai în vârstă soră din 
obşte, Graţiela-Rodica (mama surorii Lucia-Carmen) la 3 ani 
de la adormirea. Dumnezeu să o odihnească! 


(sursa: basilica.ro) 


+ Sfântul Sinod I-a ales, prin vot secret, pe Preacuviosul Părinte 
Arhimandrit Gherontie Ciupe ca Arhiereu-vicar al Episcopiei 
Devei şi Hunedoarei. Noul Arhiereu-vicar va purta titulatura 
de Preasfinţitul Părinte Gherontie Hunedoreanul. Hiroto- 
nia întru arhiereu va avea loc la Deva în ziua de duminică, 19 
februarie 2023. (sursa: arhiepiscopiaaradului.ro) 


* A trecut la Domnul acad. Răzvan Theodorescu, un mare 
istoric al artei creştine și al culturii româneşti, autor a nume- 
roase volume de specialitate, multe dedicate unor mănăstiri şi 
biserici româneşti de patrimoniu, a peste 600 sute de articole şi 
studii valoroase publicate în reviste din ţară şi străinătate. 


* În Anul comemorativ al imnografilor şi cântăreților bisericeşti 
(psalţi), proclamat de Patriarhia Română prin decizia Sfântului Sinod, Grupul Psaltic Tronos a lansat Imnul Psalţi- 


lor la Catedrala Naţională a României. (sursa: basilica.ro) 


+ Patriarhia Română a aprobat recunoaşterea autocefaliei acordată Bisericii din Republica Macedonia de 
Nord cu numele de „Arhiepiscopia de Ohrida şi a Macedoniei de Nord, cu sediul la Skopje” . (sursa: basilica.ro) 


ne ARIA TO 


PR. DR. LUCIAN FARCAȘIU 
Prin Cruce la Inviere 


„Perioada Triodului ne integrează într-un alt mod de existenţă: vieţuirea desăvârşită 
din Rai, adică reîntoarcerea la modul de a fi al celor dintâi oameni, înainte de căderea 
în păcat. Calea Triodului este cale către Împărăţia cerească. Majoritatea textelor din 
slujbele cuprinse în Triod ne îndeamnă către o transformare duhovnicească a vieţii 
noastre prin pocăință. Triodul devine astfel o perioadă de angajare duhovnicească în 
lupta cu patimile, de asumare a Crucii după modelul lui Iisus Hristos... Triodul ne 
asigură că numai rămânând în Hristos, ca model al nostru, ajungem la Înviere.” 


Pa. DR. LuciAN FARCAŞIU 

D 12 - DUMINICA FIULUI 
RISIPITOR 


Sf. Ier. Meletie al Antiohiei; 
Sf. Cuv. Maria (zisă Marin); Sf. 
Nou Mc. Hristea Grădinarul 


- Pr. Iosif Trifa (1938) 


L 13 - Sf. Apostoli Acvila şi Prisci- 
la; Sf. Cuv. Martinian; Sf. Cuv. Si- 
meon Nemania 


M 14 - Sf. Cuv. Auxentie; Sf. Cuv. 
Maron; Sf. Cuv. Chiril - Constan- 
tin, luminătorul slavilor ; Sf. Nou 
Mc. Gheorghe Croitorul 


Mi 15 - Sf. Ap. Onisim; Sf. Mc. 
Maior; Sf. Cuv. Antim din Chios 
(duhovnicul Sf. Nichifor cel Le- 
pros); Sf. Mc. Sigfrid, apostolul 
Suediei 


«J 16 - Sf. Mc. Pamfil, Valent şi cei 
cu dânşii; Sf. Ier. Flavian al Con- 
stantinopolului; Sf. Ier. Macarie, 
apostol în Altai 


- Mărt. Pr. loan Sabău (2009) 


V 17 - Sf. Mare Mc. Teodor 
Tiron; Sf. Impărați Marcian şi 
Pulheria; ULEI 


S 18 - Sf. ler. Leon cel Mare 


- Mărt. Valeriu Gafencu 
(1952) 


Părintele 


Porfirie 


Maxihdimna 


Foaie ortodoxă pentru sufle 


Puterea unui gând 


„Totdeauna să ne rugăm cu iubire pentru fraţii noştri!” 


Omul are asemenea 
puteri, încât poate răs- 
pândi în jurul său binele 
sau răul. Aceste lucruri 
sunt foarte subţiri. Este 
nevoie de multă băgare 
de seamă. Trebuie să 
vedem întru bunătate 
fiecare lucru. Nimic rău 
să nu gândim despre 
ceilalți. Chiar şi o privi- 
re, chiar şi un suspin 
lucrează asupra semeni- 
lor noştri. Până şi cea 


mai mică răzvrătire face 
rău. 


Să fim cu luare aminte 
să nu ne aprindem din 
pricina oamenilor care 
ne vatămă; numai să ne 
rugăm pentru ei cu iubi- 
re. Orice ar face seme- 
nul nostru, niciodată să 
nu gândim rău de el. 
Totdeauna să ne rugăm 
cu iubire. 


Nu trebuie niciodată să 


gândim despre celălalt 
că-i va da Dumnezeu 
vreun rău sau că-l va 
pedepsi pentru păcatul 
său. Acest gând aduce 
foarte mult rău, fără ca 
noi să ne dăm seama. 
De multe ori ne aprin- 
dem şi zicem celuilalt: 
„Nu te temi de pedeapsa 
lui Dumnezeu?”. Altă- 
dată zicem: „Dumnezeu 
o să te pedepsească 
pentru ce ai făcut” sau 

„Dumnezeul meu, să nu faci rău 
acestui om pentru ce mi-a făcut” ori 
„Să nu păţească acest lucru cutare”. 


În toate aceste cazuri, avem în adân- 
cul nostru dorinţa ca celălalt să fie 
pedepsit. Insă, în loc să mărturisim 
mânierea noastră pentru greşeala 
lui, înfăţişăm altfel tulburarea noas- 
tră şi, chipurile, ne rugăm lui Dum- 
nezeu pentru el. De fapt, noi îl bles- 
temăm pe fratele. 


Chiar când zicem „vede Dumnezeu”, 
pornirea sufletului nostru lucrează 
în chip tainic, înrâureşte sufletul 
aproapelui nostru și acela pătimeşte 
un rău. 

Când ne gândim la rău, o oarecare 
putere rea iese dinlăuntrul nostru şi 
se transmite celuilalt, precum se 
transmite vocea prin undele sonore, 
şi , cu adevărat, acela păţeşte un rău. 
Se întâmplă ceva ca un deochi atunci 
când omul are pentru ceilalţi gân- 
duri rele. Aceasta se lucrează din 
tulburarea noastră. Noi transmitem 
în chip tainic răutatea noastră. Nu 
Dumnezeu este pricina răului pe ca- 
re îl pătimeşte fratele, ci răutatea 
noastră. Nu Dumnezeu pedepseşte, 
ci reaua noastră dispoziţie se tran- 
smite în sufletul celuilalt în chip tai- 
nic şi aduce răul. Hristos nu voieşte 
niciodată răul. 


Deochiul este un lucru foarte rău. 
Este influența rea ce se lucrează 
atunci când cineva invidiază sau râv- 
neşte ceva sau pe cineva. E nevoie de 
multă  luare-aminte. Invidia face 
mult rău celuilalt. Celui ce deoache 
nici nu-i trece prin minte că face rău. 


Însă, când celălalt este omul lui 
Dumnezeu, se spovedeşte şi se îm- 
părtăşeşte şi are asupra lui semnul 
crucii, nu se atinge de el nimic. Toţi 
demonii de-ar cădea asupra lui, nu 
izbândesc nimic. 


Să avem în sufletul nostru sfinţenie 
şi iubire, pe acestea să le răspândim 
la rându-ne. 


Poezie 


Rămas bun 


= SFÂNT” 


Valeriu Gafencu 


Sângerând de răni adânci, 


De zile fără soare, 
De răni ascunse şi puroi, 
Cu oasele slabe şi moi, 


Stau ghemuit în pat şi mă gândesc 
Că în curând am să vă părăsesc, 


Prieteni dragi. 


Nu plângeţi că mă duc de lângă voi 

Și c-o să fiu zvârlit ca un gunoi 

Cu hoţii în acelaşi cimitir, 

Căci crezul pentru care m-am jertfit 
Cerea o viaţă grea şi-o moarte de martir. 


Luându-L pe Iisus de Împărat, 
Năvalnic am intrat pe poarta strâmtă, 
Luându-mă cu diavolul la trântă 


1 opt VARA PARISUL A SMC AIE SAAB SU 


La Domnul lisus Hristos. 
Nu vă-nfricaţi de cei ce-n temniţi vă închid 
Și nici de cei ce trupul vi-l ucid. 


De Cel ce viaţa-ţi scoate din robie 
Şi fericirea-ţi dă în veşnicie, 
De El să-ți fie frică, turmă mică. 


Acum, când văd cât sunt de păcătos, 
De mic şi de neputincios, 

Că am nevoie multă de-ndurare, 

De dragoste, de milă, de iertare, 

Că numai Dumnezeu le poate toate 
Și lumea din robie El o scoate, 
Devin copil supus, 

Sunt umilit 

Și-s fericit. 


Şi ani de-a rându-ntr-una m-am luptat 


Să devin altul, 
Un erou, om nou. 


Şi-am vrut 
Neamul să-l mut 
De-aici, de jos, 


Din cerul tău înalt şi prea ales, 
Părinte, când mă vei lua la Tine, 
Prietenilor mei de pe pământ 
Redă-le, Tu, în alb veşmânt 

Un suflet care i-a iubit şi i-a-nţeles. 

Pr. Iosif Trifa 


Cântarea Bisericii, 
cântarea poporului 


MaxiMina 


În 1928, pr. Iosif Trifa scria într-o gazetă cu conţinut religios despre cântarea în Biserică. O 
vedea ca un dar făcut de Dumnezeu tuturor oamenilor şi ca un chip de mulţumire adusă de tot 
poporul lui Dumnezeu. Nu a fost singurul care gândea astfel: Sf. Iosif cel Milostiv 
(mitropolitul de secol XIX al Moldovei, pr. Dumitru Stăniloae, Nicolae Iorga sunt câteva nu- 
me de oameni care au dorit să audă cântând la slujbe pe toți credincioşii. Reproducem aici 
câteva din gândurile pr. Trifa, dorindu-ne să avem parte şi noi de cât mai dese momente de 


acest fel. 


Poporul nostru este un popor iubi- 
tor de poezie şi de cântare. Poezia şi 
cântarea este un dar special al po- 
porului nostru. Numai că acest dar 
trebuie atras şi el în slujba Domnu- 
lui. Cântarea este un dar ce trebuie 
pus în slujba Domnului. 


Scripturile spun că lumea cea ce- 
rească răsună neîncetat de cântările 
cetelor îngereşti. „Atunci am auzit 
un glas din cer, ... iar glasul pe care l 
-am auzit ca glasul celor ce cântă cu 
alăutele lor. Şi cântau o cântare no- 
uă.” (Apocalipsa 14, 2-3). 


Cântări de slavă lui Dumnezeu ar 
trebui să răsune neîncetat şi în lu- 
mea aceasta. Dumnezeu Tatăl, 
Dumnezeu Fiul şi Dumnezeu Duhul 
Sfânt ne-au învrednicit — şi ne în- 
vrednicesc- pe noi, păcătoşii, cu 
atâtea daruri şi binecuvântări, încât 
oriunde ne-am întâlni cu două sau 
trei suflete ar trebui să cântăm cân- 
tări de slavă şi mulţumită lui Dum- 
nezeu. Pământul împreună cu cerul 
ar trebui să laude neîncetat pe 
Domnul. Cântările noastre ar trebui 
să se împreune neîncetat cu cântări- 
le cerului. 


Aşa erau creştinii cei dintâi. Ei pe- 
treceau în cântări duhovniceşti, as- 
cultând porunca Sf. Ap. Pavel: 


„Vorbiţi între voi în psalmi şi în lau- 
de şi în cântări duhovniceşti, lău- 
dând şi cântând Domnului, în ini- 
mile voastre” (Efeseni 5, 18-19). 
Cântarea religioasă era la înce- 
put pe buzele tuturor. Făcea 
parte din viaţa creştină. Mântuito- 
rul cu apostolii în adunarea lor folo- 
seau regulat cântarea religioasă. 


Viaţa creştinilor de azi nu mai răsu- 
nă de cântări religioase ca la înce- 
putul creştinismului. De ce? Întâi, 
pentru că a slăbit creştinismul; a 
slăbit râvna şi duhul creştinilor şi în 
măsura asta a slăbit şi s-a stins şi 
cântarea religioasă. Azi e plină lu- 
mea de cântări lumești, pentru că e 
plină lumea de „oameni lumeşti”. 
Au amuţit cântările duhovniceşti 
pentru că s-au rărit grozav „oamenii 
cei duhovniceşti”. 


A doua pricină este greşeala că în 
biserică şi afară de biserică, nu s-a 
lăsat cântarea religioasă să fie a tu- 
turor şi să aparţină tuturor. Cânta- 
rea religioasă a devenit cântare bi- 
sericească, iar cântarea bisericească 
a fost închisă în strană. La început 
biserica a fost o biserică cântătoare. 
Cânta întreg poporul. Slujbele bi- 
sericii sunt şi astfel întocmite 
ca să cânte întreg poporul. În 
Rusia şi prin unele părţi de la noi se 


mai păstrează încă această datină 
veche şi bună de a cânta întreg po- 
porul. Însă în cursul timpului, cân- 
tare bisericească s-a luat din gura 
poporului şi s-a dat exclusiv stranei. 
În chipul acesta poporul a ajuns să 
stea pasiv la slujbele bisericii. Eu 
cred că nu e bine acest lucru. Secta- 
rismul câştigă aderenţi tocmai prin 
cântarea religioasă comună. 


Cântarea religioasă este o des- 
cărcare sufletească. Un om „plin 
de Duhul Sfânt” simte lipsa să-şi 
descarce şi prin cântare acest 
„prisos” sufletesc. Cântarea bise- 
ricească, cântarea religioasă 
trebuie să aparţină tuturor. 
Toţi avem nu numai dreptul, ci şi 
datoria să-l lăudăm pe Domnul şi 
prin cântări de slavă şi mulţumită 
lui Dumnezeu. 


Eu cred că fiecare creştin ar trebui 
să aibă Octoih, Ceaslov şi cărţi de 
cântări religioase, din care să înveţe 
şi să cânte astfel de cântări. Eu cred 
că poporul întreg ar trebui să cânte 
în biserică şi afară de biserică. Ce 
frumos ar fi să auzi întreaga biserică 
cântând psalmul 135: „Mărturisiţi- 
vă Domnului că este bun, că în veac 
este mila Lui. Aliluia!” 

Mărturisitorii 
Invățătorul IOAN MARINI, 
o viaţă de apostol (2) 
Gazetar meni. Oastea Domnului va scoate Marini merge mai departe pe ace- 


Ca învăţător începător în Țara Mo- 
ţilor, loan Marini se loveşte de o 
serie de greutăţi. A fost nevoit să 
continue lucrarea începută de cei 
dinaintea sa şi neterminată, la un 
nou local de şcoală. In acelaşi timp, 
el se gândea cum să facă să-l cu- 
noască personal pe pr. Iosif Trifa, 
pentru a-i împărtăși impresiile des- 
pre lucrarea sa. 


În toamnă face o congestie pulmo- 
nară din cauza frigului şi e nevoit 
să se interneze la sanatoriul Geoa- 
giu. Aici se petrece un eveniment 
neaşteptat: împlinirea dorinţei de a 
se întâlni cu pr. Iosif Trifa, care era 
şi el internat la acelaşi sanatoriu. 
Când a ajuns în faţa preotului, loan 
Marini a fost deosebit de emoţio- 
nat, eveniment ce l-a marcat pentru 
tot restul vieţii. 


Au stat mult de vorbă, mai ales des- 
pre lucrarea Oastei Domnului. La 
plecarea din sanatoriu, pr. Trifa îi 
propune lui loan Marini să demisi- 
oneze din învățământ şi să i se ală- 
ture la redacţia de la Sibiu. Acest 
lucru s-a şi realizat la sfârşitul anu- 
lui 1929. 


Înainte de aceasta, Marini este che- 
mat în armată, dar din cauza sănă- 
tăţii este scutit de serviciul militar. 
Se întoarce la catedră şi la colabo- 
rarea cu Pr. Trifa. În acest timp 
vine în Oaste şi fratele său, Ilie, 
care avea să devină unul dintre cei 
mai de seamă misionari. 


La câteva luni după aceea soseşte 
din Germania tiparniţa comandată 
de pr. Trifa. loan Marini e prezent 
şi i se reînnoieşte oferta de a se ală- 
tura mișcării de la Sibiu. Lucrul era 
anevoios, căci culegerea literelor se 
făcea manual, și era nevoie de oa- 


un supliment la foaia Lumina sate- 
lor, iar loan Marini este în redacţia 
ambelor publicaţii. 


Acuzat pe nedrept 


Îmi povestea bunicul o întâmplare 
legată şi de zona noastră, a Aradu- 
lui. În anul 1041, loan Marini se 
afla la Sâmbăteni ca învăţător şi a 
fost acuzat pe nedrept chiar de un 
slujitor al Bisericii, cu ură şi dovezi 
false, care aveau să-i aducă un do- 
sar penal, cu acuzaţia de tulburare 
a liniştii publice. La proces, Marini 
se apără, spunând că după o lucra- 
re de peste 14 ani şi o viaţă creştină, 
pârât de un slujitor al Altarului, se 
vede în lanţuri, ca un făcător de 
rele. „Am ajuns vremea când răul 
este numit bine şi binele rău. Dar 
Dumnezeu este mai presus de toţi 
şi de toate.” 


După toate umilinţele îndurate, 


laşi drum, de trudă la ajutorarea 
semenilor, a neamului românesc, 
luptând alături de ei cu păcatele. 
„Înălţarea unui neam nu poate veni 
decât prin biruinţa lui morală, prin 
ridicarea deasupra păcatului”, avea 
să spună Marini. 


La procesul ajuns la Timişoara, s-a 
dat pe faţă o altă întâmplare. O fe- 
meie care a fost chemată ca martor 
la proces povesteşte dialogul cu 
preşedintele Tribunalului. Era una 
dintre cele mai râvnitoare surori 
din Oastea Domnului. A fost între- 
bată dacă a participat la adunarea 
de la Sâmbăteni. A spus că a fost şi 
ea, alături de peste 1000 de oa- 
meni. A fost întrebată despre cu- 
vântul rostit de învățătorul Ioan 
Marini. Ea le-a spus că i-a învăţat 
să se lupte cu păcatele. A fost apoi 
întrebată dacă şi ea a vorbit acolo. 
La replica ei că femeile nu vorbesc, 
ci doar se roagă, judecătorul i-a 
cerut să le arate cum s-a rugat. Fe- 
meia a îngenunchiat şi apoi, câteva 
minute, s-a rugat din toată inima, 
încât adunarea a amuţit. 


A urmat o pauză şi apoi completul a 
concluzionat că cei care se aduna- 
seră acolo nu făcuseră nimic rău, 
iar preotul care îi pârâse a fost silit 
să-şi retragă plângerea, recunos- 
când că loan Marini este cel mai 
bun învăţător din câţi a cunoscut. 


Însă procesul a continuat, susţinut 
de împotrivitorii lui loan Marini, 
prin intrigi. Astfel că el a fost con- 
damnat la 4 ani de închisoare. A 
fost trimis la Galaţi în temniţă. 


(va urma) 


Andrei-Anania 

„Marile Ducese erau fermecătoare, 
fiecare în felul ei. Este dificil să gă- 
sești patru surori cu caractere atât de 
diferite şi în acelaşi timp legate 
printr-o prietenie sinceră.” 


La data de 26 iunie 1899 s-a născut 
cea de-a treia fiică a familiei impe- 
riale ruse, Maria Nikolaevna Ro- 
manov. Ea a fost considerată înge- 
rul familiei datorită blândeţii şi bu- 
nătăţii sale. O prietenă a împărăte- 
sei spunea despre mica prinţesă: 
„Era o fată de aur şi avea o putere 
interioară remarcabilă”. Deşi suro- 
rile sale mai glumeau cu ea, Maria 
mereu era binevoitoare şi le răs- 
pundea cu dragoste. La un joc de-al 
fetelor, deşi ea a avut „rolul” lache- 
ului, a venit în cameră cu multe 
jucării şi a spus: „Nu voi fi lacheul, 
ci mătuşa bună şi blândă care vă 
aduce multe cadouri”. Bunătatea sa 
era atât de cunoscută, încât toţi au 
fost surprinşi de o întâmplare neaş- 
teptată: micuță fiind, a luat fără să 
ceară voie o napolitană, spunând 
apoi printre lacrimi: „Am terminat 
de mâncat. Nu mai poţi să mi-o 
iei”. Toţi au fost uimiţi de purtarea 
sa. Doar împăratul Nicolae i-a luat 
apărarea: „Mi-a fost mereu frică să 
nu-i crească aripi şi mă bucur să 
văd că este doar un pui de om”. 


După un timp, Maria nu a mai fost 
mezina familiei, deoarece pe 18 iu- 
nie 1901 s-a născut năzdrăvana şi 
drăgălașa Anastasia Nikolaevna 
Romanov. Ea a fost poznaşa famili- 
ei şi a deţinut cel mai mare record 
de pedepse. Dacă surorile mai mari, 
Olga şi Tatiana formau „perechea 
mare”, Maria şi Anastasia erau cu- 
noscute ca „perechea mică” a fami- 
liei regale. Între cele două surori 
mai mici s-a legat o legătură specia- 
lă încă de la o vârstă foarte fragedă. 
Acest fapt se vădeşte din următoa- 
rea întâmplare: o dată, când toate 


Oamenii lui Dumnezeu 


ALTE VIEŢI DE 
PRINȚESE 


Maria și Anastasia Romanov 


cele patru fete s-au îmbolnăvit de 
tuse convulsivă, doica lor le-a sfătu- 
it să aibă grijă să nu tuşească în 
direcţia vreunei persoane, ca să nu 
transmită boala. Micuța Anastasia, 
pe atunci încă un bebeluş, tuşea 
foarte tare, iar Maria s-a apropiat 
de ea şi i-a spus: „Copilă dragă, 
tuşeşte pe mine”. Când a fost între- 
bată de doică ce dorea să spună, 
prinţesa i-a răspuns: „Imi pare atât 
de rău de surioara mea bolnavă şi 
m-am gândit că dacă i-aş lua eu 
tusea i-ar fi mai bine”. 


După ce au fost arestaţi, în ciuda 
stării de tristeţe a Anastasiei, aceas- 
ta îi scria surorii sale, Maria 
(bolşevicii îi mutaseră pe țari şi pe 
fiica lor, Maria, la Ekaterinburg, iar 
ceilalți copii au venit ulterior) ca să 
o  înveselească: „Am organizat 
foarte frumos iconostasul pentru 
Paşti, e tot din brad, aşa cum se 
cuvine aici şi desigur cu flori”. 


Relaţia fetelor cu părinţii lor a fost 
deosebit de caldă. De multe ori îm- 
părăteasa le scria copiilor scrisori în 
care îi povăţuia, îi încuraja: „Draga 
mea Maşenka, (adică Maria) cu 
toții te iubim foarte mult şi doar 
atunci când devii prea expansivă şi 
nu ne asculți, noi te mustrăm, dar 
nu înseamnă că nu te iubim, dim- 
potrivă, o facem doar pentru a face 
schimbările necesare ca să devii 
mai bună”. Iar copiii îşi adorau pă- 
rinţii şi îi tratau cu mult respect. O 
prietenă apropiată a familiei relata: 
„Atunci când a fost lovitura de stat, 
în februarie 1917, Maria s-a speriat 
foarte tare şi s-a ascuns. Când am 
găsit-o, i-am spus: Draga mea, nu 
e nevoie să plângi. Cu lacrimile 
tale îi vei provoca şi mai multă 
durere mamei tale. Gândeşte-te la 
ea. Auzind acestea, Maria şi-a 
amintit datoria faţă de părinții ei 


şi a spus: Ah, am uitat complet, 
Lili. Desigur, ar trebui să mă gân- 
desc la mama”. 


În timpul războiului, pentru că Ma- 
ria şi Anastasia erau prea micuţe să 
fie asistente medicale ca şi surorile 
lor mai mari, au avut alte însărci- 
nări. Ambele surori ofereau proprii 
bani pentru cumpărarea medica- 
mentelor, le citeau din cărţi răniţi- 
lor, scriau scrisori la rugămintea 
soldaţilor. 


Lumea interioară a prinţeselor a 
fost mereu marcată de un profund 
sentiment religios. Toate aveau o 
credinţă firească, încă din pruncie, 
care a tot crescut la lumina candelei 
care mereu ardea în camera lor. 
Iată câteva din gândurile Mariei 
aşternute în scrierile sale: „Știi, pa- 
re foarte ciudat, dar când am ieşit 
din camera lui Alexei (fratele lor 
mai mic) după rugăciune, aveam 
sentimentul că am venit de la spo- 
vedanie... un sentiment atât de plă- 
cut, ceresc”” sau: „Draga mea Ma- 
mă, mă bucur pentru tine că în 
curând îl vei vedea pe tata. Eu sau 
Anastasia vom citi rugăciuni cu 
Baby (fratele lor mai mic)”. 


Credinţa lor profundă în Dumnezeu 
le-a ajutat pe prințese în vremurile 
grele din timpul arestării şi apoi în 
martiriul lor. Cu puţin timp înainte 
de moartea lor, părintele Nicolae 
Beleaev a notat în jurnalul său: „Să 
dea Dumnezeu ca toți tinerii să 
ajungă la înălțimea duhovnicească 
a copiilor fostului Împărat. Am 
rămas surprins de bunătatea, sme- 
renia, supunerea faţă de părinți şi 
acceptarea necondiționată a voii 
lui Dumnezeu, de puritatea gându- 
rilor şi necunoaşterea murdăriei 
existente în lume...”. 


G.M. 

Trepte către Cer 


Fiule, dă-Mi inima Ta! 


Rugăciunea adevărată nu este izbân- 
da noastră, ci dar de la Dumnezeu; 
iar când lucrează smerit în inimă, 
sufletul şi trupul se sfinţesc şi se în- 
frumuseţează în atelierul ei dumne- 
zeiesc. 


„Să stăm bine!” Apropierea smerită 
şi cuminte de Domnul, cu bunăvoin- 
ţă şi statornicie, este temelia şi con- 
diţia pentru ca rugăciunea noastră să 
aibă îndrăznire la Cel Preaînalt. 
Dumnezeu voieşte rugăciunea ini- 
mii, nu a buzelor noastre: „Fiule, dă- 
mi inima ta” (Pilde 23, 26). 


Precum pământul uscat se înmoaie 
la ploaie, aşa şi pământul inimii 
noastre se veseleşte şi se umple de 
har prin chemarea numelui lui Iisus. 
Decât să rostim rugăciunea mecanic, 
cu mintea rătăcind la grijile vieţii, 
mai bine să ne lipsim, căci aşa îşi ia 


MaxiMina 


OSTENEALA 
minţii 


îndrăzneală cel viclean, de a unelti 
şi a ispiti — pricină de căderi păcă- 
toase, întristare şi sminteală. 


„Preasfânta mea, ajută-ne să avem 
parte de rugăciune curată!”, cer 
adesea ostenitorii rugăciunii. 
„Doamne, dă-ne simţirea şi rodirea 
rugăciunii inimii. Simţământul că 
inima mea e îndemnată spre Dum- 
nezeu. Dă-ne dulceaţa iubirii dum- 
nezeieşti, care nu e litera moartă a 
unor cuvinte neînsufleţite, ci trăire a 
inimii, suflu al Duhului Sfânt, bine- 
cuvântare a harului dumnezeiesc, 
sfințire şi înveselire. Risipeşte seceta 
din inimă şi de pe pleoape. Să se 
înmoaie împietrirea inimii şi aspri- 
mea noastră. Să avem parte de cer- 
cetarea dumnezeiască în sufletul 
frământat de încercări!” 


Când ajungem să avem o astfel de 
rugăciune? Când mintea nu va mai 
rătăci fără rost pretutindeni şi se va 
prinde ca un cârlig de Hristos cel din 
inima noastră, în cel mai gingaş şi 
delicat chip. 


Mintea, spun Sf. Părinţi, nu este in- 
telectul sau creierul nostru, nu este 


sufletul sau duhul, ci e ochiul sufle- 
tului, este puntea noastră de legătu- 
ră cu Dumnezeu. Numai cu mila 
Domnului şi multă stăruinţă din par- 
tea noastră ne vom învrednici să scă- 
păm de împrăștierea şi rătăcirile ca- 
re ne cuprind mintea în timpul rugă- 
ciunii. 


Sf. Maxim ne mai dă un îndemn: 
„Toate virtuțile ajută mintea să-L 
iubească pe Dumnezeu, însă cel mai 
mult — rugăciunea curată.” Însă pe 
lângă acestea, este nevoie să ne oste- 
nim spre a ne curăța viaţa şi gându- 
rile, altfel grădina rugăciunii noastre 
va rămâne mereu plină de buruienile 
patimilor, neputând rodi floarea che- 
mării lui Dumnezeu. Să rostim neîn- 
cetat rugăciunea, căci aşa sunt alun- 
gate gândurile rele. Hristos o să ne 
înveţe şi o să ne lumineze. Numai să 
ne silim să fim cu mintea la EI în 
timpul rugăciunii. Iar când ne do- 
boară oboseala rugăciunii încordate, 
să rostim „Doamne Iisuse... ” cu bu- 
zele. Aşa vom ajunge să fim neînce- 
tat cu Hristos, mai ales când vor veni 
încercările grele ale vieţii. 


RUGĂCIUNEA LUI VALERIU GAFENCU 


Valeriu se ruga mult. Adesea cădea cu faţa la pământ şi plângea cerând mila, ajutorul şi luminarea ce- 
rească. Treptat a înlocuit studiul cu rugăciunea. Ii plăcea să cânte rugăciuni şi psalmi. La Aiud s-a dedi- 
cat în întregime Rugăciunii inimii, spunând neîncetat „Doamne, lisuse Hristoase, Fiul lui Dumnezeu, mi- 
luieşte-mă pe mine, păcătosul!“. Toate celelalte preocupări au dispărut, pentru a fi înlocuite cu rugăciu- 
nea. Dar ea, odată cu descoperirea luminii interioare, odată cu ordinea sufletească, odată cu lumina ha- 
rică, i-a revelat în minte toate problemele ce l-au preocupat, evident nu ca o aflare, ci ca o dăruire. Și 
astfel, în acel regim sever de temniţă căruia el îi dăduse rol duhovnicesc, Valeriu era plin de bucurie şi de 
cântec. Impetuozitatea tinereţii sale era acum tradusă în neostenită lucrare lăuntrică. Iar darurile ce- 
reşti nu încetau să sosească. Lumina era tot mai cuprinzătoare. Hristos îi devenise Prieten şi de aici îna- 
inte nu se vor mai despărţi niciodată. 

MaxiMina 


MONUMENTUL 


ridicat de femeia cu scurgere de sânge 


La Sinodul al VII-lea Ecumenic, 
unde s-a stabilit odată pentru tot- 
deauna că icoanele nu sunt idoli, a 
fost în mod repetat menţionată re- 
prezentarea lui Hristos figurând pe 
un monument de mici dimensiuni, 
ridicat la cererea femeii vindecate de 
scurgerea de sânge. 


La Roma exista acest obicei de a ridi- 
ca monumente în cinstea persoane- 
lor care făcuseră unele fapte bune 
ieşite din comun; şi femeia, care se 
văzuse vindecată de scurgerea de 
sânge prin atingerea veşmintelor 
Mântuitorului, a procedat la fel. La 
întoarcerea acasă, ea s-a adresat 
unui artist, cerându-i să facă un mo- 
nument reprezentându-L pe Hristos, 
iar această reprezentare, a cărei con- 
diţie de apariţie fusese însuşi obice- 
iul roman, de cinstire a binefăcăto- 
rului, a căpătat un sens în întregime 
nou şi special. 


Modestul monument a devenit una 
dintre primele icoane ale lui Hristos, 
a fost sfinţit, pentru că el nu repre- 
zenta numai un om, ci Insăşi Întru- 
parea Cuvântului lui Dumnezeu. 
Prin urmare, asupra lui s-a revărsat 
harul dumnezeiesc. Spre acest loc a 
început şirul pelerinajelor, în spe- 


ranţa vindecării bolilor, ceea ce s-a şi 
întâmplat. 


Toate acestea sunt menţionate în 
actele Sinodului VII Ecumenic. În 
plus, s-a păstrat şi amintirea faptului 
că în preajma monumentului înce- 
puse să crească o iarbă având însu- 
şiri tămăduitoare. Iarba era culeasă 
şi cu ea se vindecau bolile. 


Istoria acestui monument întredes- 
chide uşa unei taine, taina reprezen- 
tării. În însuşi obiceiul de a aduce 
mulțumiri celui căruia i se cuvine 
recunoştinţa se ascunde deja sâmbu- 
rele unei binecuvântări. Peste acest 
monument s-a revărsat binecuvânta- 
rea şi o întreagă tradiţie a fost sfinţi- 
tă prin el. La fel a fost sfinţită şi 
munca artiştilor şi efortul celor care 
au dorit, ca recunoştinţă, să ridice 
acest monument. De acum acest chip 
de reprezentare a devenit al Bisericii. 


Telefonul părintelui Efrem 


Povesteşte o fiică duhovnicească din Grecia a părintelui 


Efrem Filotheitul (din Arizona). 


„Vorbeam din când în când cu părintele Efrem la tele- 
fon. Odată lam avut ceva probleme de sănătate şi am 


vadă şi el. Să-i duci rezultatele pe care le-ai primit să 


le vadă, pentru că celălalt medic a greşit diagnosticul. 


mers să-mi fac analize. Însă medicul mi-a spus că rezul- 


tatele arată bine şi mi-a dat un tratament uşor. 


Când am ajuns acasă, a sunat telefonul şi am auzit gla- 


Vă puteţi închipui uimirea mea, dar şi neîncrederea 
când am auzit aşa ceva. 


Pe vremea aceea nu era internetul să afli imediat telefo- 


nul unui doctor, iar părintele Efrem din America îmi 


sul părintelui Efrem. Am vorbit un pic despre diferite 


probleme, însă nu i-am spus despre vizita mea la doc- 
tor. Deodată l-am auzit că-mi spune: 


dăduse numărul unui medic din zona mea! 


L-am sunat pe doctor şi s-a dovedit că părintele Efrem 


mi-a salvat viaţa: primul diagnostic era greşit, aveam o 
boală gravă, dar care a putut fi apoi tratată.” 


- Fiica mea, scrie numărul pe care ţi-l voi dicta. Este al 
unui doctor din zona unde locuieşti. Să te duci să te 


